stanford-oval/wikipedia huggingface dataset:
באץ'
הערות שוליים

1 2  אתרי מורשת בוויבודינה, באתר .jewish-heritage, אוחזר ב-26 בינואר 2015 (באנגלית).
↑  קהילת באץ', באתר jewishgen.org, אוחזר ב-26 בינואר 2015 (באנגלית).
↑  הקהילה היהודית בבאץ, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 35.
| --- | --- |
בקרת זהויות :  NLI: 987008887087605171  GND: 4080288-7  LCCN: n2016069502  VIAF: 244995424   WorldCat (עם VIAF): 244995424
אקיל ג'קובה

אקיל ג'קובה (באנגלית: Akil Gjakova; נולד ב-4 בינואר 1996) הוא ג'ודוקא קוסוברי המתחרה בקטגוריית המשקל עד 73 ק"ג.
קריירה

ג'קובה נחשף לראשונה לענף הג'ודו בגיל 6, כשהסיבה לכך הייתה שאביו לקח אותו ואת אחותו לשיעור ג'ודו תחת הדרכתו של המאמן דריטון קוקה, שנחשב למאמן ג'ודו מפורסם בעיירה.
ב-17 באפריל 2021 במסגרת אליפות אירופה, שהתקיימה בליסבון, פורטוגל, אקיל זכה במדליית הזהב לאחר שניצח בגמר את טוהר בוטבול הישראלי. באליפות אירופה 2023, שהתקיימה במונפלייה, צרפת בחודש נובמבר, הוא זכה במדליית הארד.
באולימפיאדת טוקיו (2020) ובאולימפיאדת פריז (2024) אקיל היה נושא דגל המשלחת הקוסוברית ביחד עם אחותו, נורה. בטוקיו 2020, הוא סיים במקום השביעי לאחר שכשל בניסיונו להעפיל לקרב על מדליית הארד דרך בית הניחומים, כשבקרב הפסיד לרוסטם אורוג'וב האזרי, בעוד שבפריז 2024, הוא סיים במקום החמישי לאחר שהפסיד בקרב על מדליית הארד לסויצ'י האשימוטו היפני.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2018 | גראנד סלאם | פריז | צרפת צרפת |
| 2018 | גראנד פרי | זאגרב | קרואטיה קרואטיה |
| 2019 | גראנד פרי | בודפשט | הונגריה הונגריה |
הערות שוליים

↑  דגל קוסובו עובר לנבחרת האולימפית, נורה מבטיחה ייצוג הולם (בצרפתית)
אריארי

| --- | --- |

 משתמשים:  מדגסקר מדגסקר
 ISO 4217:  mga
 יחידות משנה
 1/5:  איראימבילאנג'ה (פרנק)
 מטבעות ושטרות
 שטרות בשימוש:  100, 200, 500, 1,000, 5,000, 10,000 אריארי
 מטבעות בשימוש:  1,2 איראימבילאנג'ה  1, 2, 4, 5, 10, 20, 50 אריארי
 בנק מרכזי
 אינפלציה:  8.8%
 בנק מרכזי:  הבנק המרכזי של מדגסקר 
 
אריארי הוא ההילך החוקי של מדגסקר. הוא החליף ב-1 בינואר 2005 את הפרנק המלגשי, שהיה המטבע הרשמי מאז הקמתה של המדינה. האריארי הוא המטבע היחידי בעולם לבד מהאוגויה של מאוריטניה שאינו מבוסס על יחידות עשרוניות: כל אריארי מורכב מחמישה איראימבילאנג'ה (ביחיד וברבים). השמות "אריארי" ו"איראימבילאנג'ה" מבוססים על מטבעות טרום-קולוניאליים.
ביומטריה

ערך זה עוסק בענף מדעי. אם התכוונתם לכתב-עת מדעי בשם זה העוסק במתמטיקה סטטיסטית, ראו .
אמצעי זיהוי ביומטרי בדיסניוורלד
ביומטריה (מיוונית: ביו=חיים, מטריה=מדידה), או ביוסטטיסטיקה, היא תחום מדעי רחב העוסק בפיתוח וביישום של שיטות כמותיות וסטטיסטיות בפתרון בעיות הקשורות בביולוגיה. הביומטריה עוסקת בבעיות הקשורות ביצורים שונים (צמחים, בעלי חיים ובהם גם בני אדם) בתחומי מחקר ויישום שונים: חקלאות, אבולוציה, זיהוי וזיהוי פלילי, אקטואריה. בין תחומי המשנה של הביומטריה:
ביומטריה אבולוציונית – ביומטריה ככלי מחקרי במדעי האבולוציה
זיהוי ביומטרי – ביומטריה כאמצעי זיהוי לאדם מסוים. זיהוי זה מבוסס על חלקים בגוף האדם שמאפייניהם ייחודיים, כגון: רשתית העין, מבנה כף היד, טביעת אצבע, קול, וכו׳
מדידת נתונים הקשורים באקטואריה, פנסיה וביטוח, כמו לוחות חיים, לוחות תחלואה, הסתברויות נשואין ועוד.
אקיטן (רומנסה)

אֵקִיטָן (בצרפתית: Equitan) היא עלילה ברטונית, סוג של שיר-עלילתי, שכתבה מארי דה פרנס בשלהי המאה ה-12. השיר הוא אחד מתריסר השירים הידועים כעלילות של מארי דה פרנס. כשאר העלילות שלה, אקיטן כתוב צרפתית עתיקה, בחריזה של זוגות משפטים בני 8 הברות. בפואמה זו, המונה 320 שורות, המחברת מתרה באלו הזוממים לפגוע באדם אחר, שהם עלולים להיקלע למצב-ביש.
עלילה

אקיטן, מלך נאנט, מתאהב באשתו הנאווה של סוכן-ביתו. המלך מתייסר בשל רגשותיו אליה מחד, ונאמנותו לסוכן-ביתו מאידך. כאשר אקיטן מתוודה בפניה על רגשותיו, היא מפקפקת בכוונותיו בשל פערי המעמדות ביניהם. הוא משכנעה שרגשותיו כנים, ובכך נפתחת פרשת-אהבים ביניהם.
יום אחד, אשת סוכן-הבית שואלת את המלך בדמעות אם יום יבוא והוא ישליכנה מעליו לטובת אחרת, רמת-יחס. המלך אומר לה שהיא אהבתו היחידה, ושאלמלא בעלה היה כבר נושאה לאישה לפני זמן רב. האישה, בשומעה זאת, מציעה להרוג את סוכן-הבית באמבט מים רותחים. התוכנית היא שהמלך ובעלה ירחצו באמבט, ואז יוכל המלך לטעון מאוחר יותר שסוכן-הבית נפטר ללא סיבה נראית לעין בעת הרחצה. איש, כמובן, לא יטיל ספק בעדות המלך.
מאוחר יותר, המלך וסוכן-ביתו יוצאים למסע-ציד. הם שוהים בבקתת-ציד ובה שני אמבטים זה לצד זה בחדר השינה. כשסוכן-הבית יוצא לרגע להביא דבר-מה, המלך והאישה מכינים את מלכודתם, ואז מתנים אהבים. סוכן-הבית חוזר אל הבקתה ונתקל בדלתו הנעולה של חדר-השינה. הוא מטיח את אגרופיו בדלת בעוצמה רבה, עד שלבסוף היא נכנעת, ונדהם מהמחזה הנגלה לנגד עיניו - שני האוהבים, מעורטלים. המלך, בוש בעירומו, בניסיון להסתיר את מבושיו קופץ למקום המחסה הראשון שהוא רואה - אמבט המים הרותחים. סוכן הבית, נזעם מבגידת אשתו, משליך גם אותה אל האמבט, והזוג הנואף נשלק למוות.
פתיח השיר בגרסה האנגלית של מייסון

In ancient days many a noble lord lived in Brittany beyond the Seas.
By reason of their courtesy and nobleness they would gladly keep
in remembrance the deeds that were done in the land. That these
marvellous things should not be forgotten they fashioned them into
Lays. Amongst these Lays I have heard tell of one which is not made to
die as though it had never been.
Equitan, lord of Nantes, was a loyal and courteous gentleman, of great
worth, beloved by all in his own country. He was set on pleasure, and
was Love's lover, as became a gentle knight. Like many others who dote
on woman, he observed neither sense nor measure in love. But it is in
the very nature of Love that proportion cannot enter into the matter.
לקריאה נוספת

אריה סתיו, עלילות אבירי השולחן העגול - מבחר פרקי שירה מן הסאגה הארתוריאנית, הוצאת הקיבוץ המאוחד, 2007.
ברגס ובסבי (מתרגמים), ספר העלילות של מארי דה פרנס - הגרסה האנגלית, הוצאת ספרי פינגווין, 1986.
בארתולומיאו רוברטס

אחד מדגליו של רוברטס השחור
בארתולומיאו רוברטס (באנגלית: Bartholomew Roberts‏; 17 במאי 1682 - 10 בפברואר 1722) שנודע בשמו "רוברטס השחור" או "בארט השחור" היה מהידועים והנועזים בשודדי הים הקאריביים במאה ה-18.
ביוגרפיה

ברתולומיאו רוברטס נולד בשם ג'ון רוברטס בבריטניה, בעיירה הוולשית Casnewydd-Bach, סמוך לעיר פישגארד.
רוברטס שימש כנווט של ספינת עבדים בשם "נסיכת לונדון" שפעלה על הקו בין אפריקה המערבית למרכז אמריקה.
ב-6 ביוני 1719 נלכדה הספינה בה שירת על ידי שודד הים האוול דייוויס על יד אנאמאבואה, בחוף הזהב של מערב אפריקה (גאנה של היום).
למרות איומים להורגו הוא סירב להצטרף לשודדים, והם צרפו אותו לצוותם בעל כורחו משום הידע החיוני שלו בניווט. הוא התנכר לחבריו לספינה, התנזר לחלוטין מאלכוהול, ושמר את מנהגי הדת הנוצרית.
ביוגרפיה > רוברטס הופך לשודד ים

כעבור כחודש נהרג האוול דייוויס במארב על האי פרינסיפה הסמוך לחופי מערב אפריקה. אנשי הצוות הציעו לו את הפיקוד על הספינה. הוא סירב בתחילה, אך בהמשך התרצה והסכים. בעת הזו היה רוברטס בן 37. כדי לרכוש את אמונם של השודדים הורה על מסע נקמה אכזרי באנשי פרינסיפה שהרגו את דייוויס. לאחר מכן שכנע את צוות השודדים להפליג לאיים הקאריביים, שם נמצאים האוצרות הגדולים באמת. הוא הפליג לדרום אמריקה, וממנה צפונה לאורך חופי ברזיל, כשהוא שודד וממיט חורבן והרס בדרכו.
מושלי ברבדוס ומרטיניק הקימו צי שכירים, כדי לחסל את האיום החדש. רוברטס, ששמע על כך, הכריז על נקמה בשני המושלים. הוא החל רודף אותם. באפריל 1721 נודע לו שמושל מרטיניק נמצא על משחתת צרפתית, ספינת מלחמה מצוידת ב-23 תותחי 8 ק"ג ועוד 9 מסתובבים, וצוות גדול מאוד.
כנגד כל הסיכויים התקרב רוברטס אל הספינה במסווה של ספינת סוחר תמימה. אנשיו השתלטו על הספינה ותלו את מושל מרטיניק על תורן ספינתו שלו.
רוברטס השחור הפך לשודד שנוא כל כך עד שמושלי כל המושבות הכריזו עליו מלחמת חרמה.
הוא ברח לכף לופז במערב אפריקה, ועגן שם ב-10 בפברואר 1722. ערב קודם לכן שדד את אוניית הסוחר "נפטון" שהובילה אלכוהול, ואנשיו השתכרו כולם.
אוניית הקרב הבריטית "סנונית" פתחה באש תותחים על ספינתו. רוברטס נפגע מפגז, וגופתו הושלכה לים כדי שלא תיפול בידי האויב, כפי שביקש טרם מותו. יתר צוותו נכנע, ונשבה על ידי הבריטים.
היקף פעילותו

רוברטס הוא מגדולי שודדי הים. בארבע שנות פעילותו שדד 456 ספינות. שחור הזקן, לשם השוואה, שדד 23 ספינות ב-15 חודשים, ואן בוני שדדה פחות מ-20 ספינות.
מותו של רוברטס מסמן את תחילת סופו של "תור הזהב של שודדי הים הקאריביים", תופעה שנעלמה לחלוטין כעבור מספר עשרות שנים.
אזכור לברתולומיאו מופיע באנימה "וואן פיס", בדמותו של פיראט ומהפכן עוצמתי בשם ברת'ולומיאו קומה.
מצבת זיכרון לרוברטס בחוף קסנוויד
אסתר דייסון

| --- | --- |

דייסון במהלך כנס או'ריילי (אנ') לטכנולוגיות מתפתחות בסן דייגו, קליפורניה, 16 במרץ
 לידה:  14 ביולי 1951 (בת 73) ציריך, שווייץ
 מדינה:  ארצות הברית 
 מקום מגורים:  ארצות הברית
 השכלה:  אוניברסיטת הרווארד
 
אסתר דייסון (באנגלית: Esther Dyson, נולדה ב-14 ביולי 1951) היא עיתונאית, סופרת, אשת עסקים, משקיעה, פרשנית ונדבנית אמריקאית, ילידת שווייץ. היא משקיעת אנג'ל מובילה, המתמקדת ביעילות פריצת דרך בתחום הבריאות, שקיפות ממשלתית, טכנולוגיה דיגיטלית, ביוטכנולוגיה וחלל. הקריירה של דייסון מתמקדת כיום בתחום הבריאות, והיא וממשיכה להשקיע בחברות סטארט אפ, בריאות וטכנולוגיה. ב-7 באוקטובר 2008, חברת הרפתקאות החלל (אנ') הודיעה כי דייסון שילמה כדי להתאמן ולהוות גיבוי לנוסע החלל (אנ') צ'ארלס סימוני לתחנת החלל הבינלאומית, על סיפון חללית ה-סויוז TMA-14. טיסה זו התקיימה בשנת 2009, ודייסון לבסוף לא לקחה בה חלק.
קורות חיים

אביה של אסתר דייסון, פרימן דייסון, הוא פיזיקאי יליד אנגליה, אמה ורנה הובר-דייסון (אנ') היא מתמטיקאית ילידת שווייץ, ואחיה ג'ורג דייסון (אנ') הוא היסטוריון טכנולוגי דיגיטלי . לאחר שסיימה את לימודיה בהרווארד עם תואר בכלכלה, היא הצטרפה לפורבס כבודקת עובדות וקודמה במהירות לכתבת. בשנת 1977, היא עזבה את פורבס ועברה לעבוד כאנליסטית בתחום המחקר, אשר עקבה אחרי הפדרל אקספרס וחברות הזנק נוספות. לאחר תפקיד באופנהיימר אחזקות בו עקבה אחר חברות תוכנה, היא עברה ל-Rosen Research וב -1983 רכשה את החברה מהמעסיק שלה בן רוזן. היא שינתה את שמה ל-EDventure אחזקות, ובשנת 2004 מכרה אותה לרשת CNET. בינואר 2007 היא עזבה את CNET .
פרסומים ומיזמים עסקיים

כיום, דייסון היא חברת דירקטוריון ומשקיעה פעילה במגוון של חברות הזנק, בעיקר בתחום השירותים המקוונים, שירותי בריאות / גנטיקה וטיולים בחלל.
בעבר, דייסון וEDventure התמחו בניתוח ההשפעה של טכנולוגיות מתפתחות ושווקים על כלכלות וחברות. היא יצרה את כתבי העת הבאים על הטכנולוגיה:
הוצאה 1.0, ירחון טכנולוגי-תעשייתי והוצא לאור על ידי EDventure אחזקות. עד 2006, דייסון כתבה מספר נושאים בעצמה וערכה את האחרים. כאשר היא עזבה CNET, העלון עבר לאו'ריילי מדיה (אנ'), אשר מינה ג'ימי גוטרמן לערוך אותו ושמו של הירחון שונה להוצאה 2.0.
הוצאה 2.0, ספרה אשר הוצא לאור בשנת 1997 שדן בהשפעות האינטרנט על חייהם של אנשים. הכותרת המלאה שלו היא הוצאה 2.0: עיצוב לחיים בעידן הדיגיטלי. תיקון הגרסה- הוצאה 2.1 פורסם בשנת 1998.
היא חברה במועצת המנהלים של MEDESK, 23andMe, Eventful, Luxoft, Meetup ,PressReader, PA Consulting, Personal Inc, Voxiva, WPP Group, XCOR Aerospace ויאנדקס.
דייסון מייעצת למגזין שני החדש(אנ'), כותבת מזדמנת בהפינגטון פוסט של אריאנה הפינגטון, חברת מועצת המנהלים מוסד ללא כוונת רווח TASC, ובנוסף חברה בXconomists - צוות אד-הוק של יועצי עריכה לחברת החדשות הטכנולוגיות והמדיה xconomy.
דייסון הייתה גם משקיעה מוקדמת במספר חברות סטארט-אפ בתחום הטכנולוגיה, בהן; TrustedID, Cygnus Solutions, Flickr, del.icio.us, Eventful, Netbeans, Powerset, Systinet, ZEDO CV-Online, Medscape, Linkstorm Medstory, Meetup, Valkee, Robin Labs ו- Lexity.
נכון לתחילת שנת 2007, דייסון מתארת את עצמה כ"מבזבזת יותר ויותר זמן על חברות תעופה פרטיות וחברות מסחריות בתחום החלל, וגם על תחום הבריאות והגנטיקה". דייסון היא חברה מייסדת של Space Angels Network והשקיעה בחברות XCOR, Constellation Services, Zero-G, Icon Aircraft, Space Adventures, ועוד. בין השנים 2005 - 2007 היא אירחה את ועידת בית הספר לטיסה באספן, קולורדו. כיום היא חברה במועצת המנהלים של החברה 23andMe, והיא אחת מעשרת המתנדבים הראשונים בפרויקט הגנום האישי.
נדבנות

דייסון היא חברה פעילה במספר ארגוני ייעוץ ללא כוונת רווח. בין 1998 ל-2000, היא הייתה יושבת הראש המייסדת של ICANN. החל משנת 2004, היא ישבה ב"ועדת הרפורמה" שלה, שהוקדשה להגדרת תפקיד למקבלי החלטות יחידים ומבנים ממשלתיים בICANN . היא התנגדה להרחבת שנת 2012 של דומיינים גנריים ברמה העליונה.
היא עוקבת אחרי המעבר הפוסט-סובייטי של מזרח אירופה, בין השנים 2002 ל-2012 הייתה חברה במועצה המייעצת לענייני טכנולוגיות מידע של הנשיא הבולגרי, יחד עם וינט סרף, ג'ורג סאדובסקי (אנ'), ווני מרקובסקי (אנ') ועוד. היא שימשה כנאמן, ועזרה במימון ארגונים מתפתחים כגון Glasses for Humanity, Bridges.org, הקרן הלאומית לדמוקרטיה וקרן אירואסיה (אנ'). היא חברה במועצת המנהלים של ארגון "אחרי בית הספר", ארגון ללא מטרות רווח המוקדש להרחבת הזדמנויות חינוכיות לכלל התלמידים. היא גם חברה במועצת המנהלים של Sunlight Foundation,
StopBadware, Long Now Foundation.
דייסון שימשה כשופטת בתחרות NYC BigApps של מייקל בלומברג בניו יורק.
דייסון תרמה את הגנום שלה לרשות הציבור באמצעות פרויקט הגנום האישי.
לקריאה נוספת

New Horizons for the Intrepid VC, אסתר דייסון 20 במרץ 2007 (אנגלית)
הערות שוליים

↑  ההספד של ורנה הובר-דייסון, באתר Moles Farewell Tributes, ‏12 במרץ 2016 (באנגלית) (ארכיון)
↑  קרן אדג' בע"מ, אדג': אסתר דייסון, באתר אדג', ‏12 לאוקטובר 2008 (באנגלית)
↑  Reason Magazine, על הכורסא: ריאיון עם אסתר דייסון, ‏אוקטובר 1996 (באנגלית)
1 2 3  אסתר דייסון, באתר Huffpost (באנגלית)
↑  דון ג'ורג, לוחמת דרכים: אסתר דייסון, באתר Salon Wanderlust (באנגלית)
↑  אסתר דייסון, אנטי שבירות של הבריאות, באתר Project Syndicate, ‏22 לינואר 2014 (באנגלית)
↑  אסתר דייסון, קולטת הדפוסים, באתר אדג' (באנגלית) (ארכיון)
↑  Esther Dyson's Board Seats & Investments, EDventure (באנגלית)
↑  Release 1.0 and 2.0, O'Reilly (באנגלית)
↑  "About Our Mission, Team, and Editorial Ethics", Xconomy (באנגלית)
↑  Flight School '07, Edventure.com (באנגלית)
↑  ErinC, 23andMe….and me: Interview with Esther Dyson, News & Announcements, ‏7 בדצמבר 2009 (באנגלית)
↑  "Top Level Domain Expansion Update: Brand Owners Air Concerns in Washington | Internet and Cyberlaw | Marshall Gerstein & Borun LLP", MARSHALL GERSTEIN, ‏13 בדצמבר 2011 (באנגלית)
| --- | --- |
בקרת זהויות :  NLI: 987007436981205171  PLWABN: 9810665289405606  ACM DL: 81100628819  BIBSYS: 98023898  CiNii: DA11226796  dblp: 68/3403  GND: 115846166  ISNI: 0000 0001 0956 4580  LCCN: n97073475  NDL: 00687493  NKC: jn20020716078  NLG: 83755  NLK: KAC201763490  NTA: 163164444  RERO: 02-A003202363  SNAC: w6w68bqj  SUDOC: 154475262  VIAF: 15507854   WorldCat (עם VIAF): 15507854 
דייסון אמרה, "אני מרחפת",2007, באדיבות Zero-G.
דייסון ב-2007
אתלטיקה באולימפיאדת סנט לואיס (1904)

אולימפיאדת סנט לואיס (1904) נערכה בסנט לואיס, מיזורי, ארצות הברית. תחרויות האתלטיקה נערכו בין ה-29 באוגוסט לבין ה-3 בספטמבר 1904. נערכו 25 תחרויות באתלטיקה במשחקים אלו, בהשתתפות 118 משתתפים מ-11 מדינות.
אירועים בולטים

נבחרת האתלטיקה של ארצות הברית (ארצות הברית) זכתה ב-23 מדליות זהב מתוך 25 אפשריות.
אירועים בולטים > האתלטים הבולטים

ארצ'י האן (ארצות הברית ארצות הברית) זכה ב-3 מדליות זהב, ג'יימס לייטבודי (ארצות הברית ארצות הברית), זכה ב-4 מדליות מהן 3 מדליות זהב ומדליית כסף אחת תחת הנבחרת המעורבת, הארי הילמן (ארצות הברית ארצות הברית) זכה ב-3 מדליות זהב וריי יורי (ארצות הברית ארצות הברית) זכה ב-3 מדליות זהב (זכייה נוספת ב-3 מדליות זהב), מאיר פרינסטיין היהודי (ארצות הברית ארצות הברית) זכה בשתי מדליות זהב והגן על תוארו בקפיצה משולשת וג'ון פלנגן (ארצות הברית ארצות הברית) הגן על תוארו ביידוי פטיש.
ארצ'י האן מנצח בריצת 60 מטר באולימפיאדת סנט לואיס (1904)
הארי הילמן מנצח בריצת 400 מטר באולימפיאדת סנט לואיס (1904)
תומאס היקס, מנצח בריצת המרתון, עם תומכיו באולימפיאדת סנט לואיס (1904)
מאיר פרינסטיין מנצח בקפיצה לרוחק באולימפיאדת סנט לואיס (1904)
סמואל ג'ונס מנצח בקפיצה לגובה באולימפיאדת סנט לואיס (1904)
צ'ארלס דבורק מנצח בקפיצה במוט באולימפיאדת סנט לואיס (1904)
ריי יורי מנצח בקפיצה לגובה מהמקום באולימפיאדת סנט לואיס (1904)
ראלף רוז זוכה במדליית ארד ביידוי פטיש באולימפיאדת סנט לואיס (1904)
פרשת ריצת המרתון

התנאים בריצת המרתון היו קשים. הריצה התנהלה בדרך עפר בין הגבעות לאורך 40 ק"מ ולוותה בעננים של אבק שהעלו הרכבים שליוו את הרצים. הטמפרטורה באותו היום הייתה חמה ועמדה על 32 מעלות צלזיוס ובנוסף הייתה רק תחנה לשתיית מים אחת במחצית הדרך. רק 14 רצים מתוך 32 הצליחו לסיים את הריצה. בריצה השתתפו טובי רצי המרתון מארצות הברית ביניהם, סמי מלור (אלוף מרתון בוסטון בשנת 1902), ג'ון לורדון (אלוף מרתון בוסטון בשנת 1903) ומייק ספרינג (אלוף מרתון בוסטון בשנת 1904), שלושתם לא הצליחו לסיים את הריצה. במהלך הריצה נראה תומאס היקס תשוש ולכן קיבל מעוזריו ברנדי, חלבון ביצה ושתי מנות של סטריכנין (1 מ"ג כל אחת) שסייעו לו לסיים את הריצה (מנה נוספת של סטריכנין יכלה להיות קטלנית עבורו). לאחר שחצה את קו הסיום הוא התמוטט. חלומו לזכות בריצה נגוז לאחר שראה שפרדריק לורז אף הוא מארצות הברית כבר הספיק לחגוג את "ניצחונו" ולהצטלם כאלוף האולימפי בריצת המרתון עם אליס רוזוולט בתו של נשיא ארצות הברית תאודור רוזוולט. מאוחר יותר התברר שלורז רימה בתחרות. לאחר ריצה של 14.5 ק"מ הוא עבר לנסיעה נעימה ברכב עם מאמנו כ-17.7 ק"מ עד שמכוניתם הפסיקה לעבוד. את יתרת הדרך עבר בריצה וניכנס ראשון לאצטדיון. לאחר שהתגלתה התרמית מדליית הזהב הועברה להיקס. להגנתו טען לורז שעשה זו כבדיחה עליה התנצל.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 23 | 23 | 22 | 68 |
| 2 | בריטניה בריטניה | 1 | 1 | 0 | 2 |
| 3 | קנדה (1868-1921) קנדה | 1 | 0 | 0 | 1 |
| 4 |  נבחרת מעורבת• | 0 | 1 | 0 | 1 |
| 5 |  גרמניה | 0 | 0 | 1 | 1 |
| 5 |  יוון | 0 | 0 | 1 | 1 |
(•) האתלט הצרפתי אלבר קורה קיבל "זהות כפולה" במשחקים האולימפיים. הוא זכה במדליית כסף בריצת מרתון ונירשם על ידי הוועד האולימפי הבינלאומי כאתלט אמריקאי, אך בתחרות הקבוצתית ריצה ל-4 מייל הוא נירשם כצרפתי ולכן הקבוצה שבה השתתף נחשבת, נבחרת מעורבת.
הזוכים במדליות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | ארצ'י האן   ארצות הברית ארצות הברית | 7.0 שניות | ויליאם הוג'נסון   ארצות הברית ארצות הברית | 7.2 שניות | פיי מולטון   ארצות הברית ארצות הברית | 7.2 שניות |
| ריצת 100 מטר | ארצ'י האן   ארצות הברית ארצות הברית | 11.0 שניות | נתנייל קרטמל   ארצות הברית ארצות הברית | 11.2 שניות | ויליאם הוג'נסון   ארצות הברית ארצות הברית | 11.2 שניות |
| ריצת 200 מטר | ארצ'י האן   ארצות הברית ארצות הברית | 21.6 שניות   שיא אולימפי | נתנייל קרטמל   ארצות הברית ארצות הברית | 21.9 שניות | ויליאם הוג'נסון   ארצות הברית ארצות הברית |  |
| ריצת 400 מטר | הארי הילמן   ארצות הברית ארצות הברית | 49.2 שניות | פרנק וולר   ארצות הברית ארצות הברית | 49.9 שניות | הרמן גרומן   ארצות הברית ארצות הברית | 50.0 שניות |
| ריצת 800 מטר | ג'יימס לייטבודי   ארצות הברית ארצות הברית | 1:56.0 דקות   שיא אולימפי | הווארד ולנטיין   ארצות הברית ארצות הברית | 1:56.3 דקות | אמיל ברייטקרויץ   ארצות הברית ארצות הברית | 1:56.4 דקות |
| ריצת 1500 מטר | ג'יימס לייטבודי   ארצות הברית ארצות הברית | 4:05.4 דקות   שיא עולם | פרנק ורנר   ארצות הברית ארצות הברית | 4:06.8 דקות | לייסי הרן   ארצות הברית ארצות הברית |  |
| ריצת מרתון   (40 ק"מ) | תומאס היקס   ארצות הברית ארצות הברית | 3:28:53 שעות | אלבר קורה   ארצות הברית ארצות הברית | 3:34:52 שעות | ארתור ניוטון   ארצות הברית ארצות הברית | 3:47:33 שעות |
| ריצת 110 מטר משוכות | פרד שול   ארצות הברית ארצות הברית | 16.0 שניות | תדאוס שידלר   ארצות הברית ארצות הברית | 16.3 שניות | לסלי אשבורנר   ארצות הברית ארצות הברית | 16.4 שניות |
| ריצת 200 מטר משוכות | הארי הילמן   ארצות הברית ארצות הברית | 24.6 שניות   שיא אולימפי | פרנק קסלמן   ארצות הברית ארצות הברית | 24.9 שניות | ג'ורג' פואייג'   ארצות הברית ארצות הברית |  |
| ריצת 400 מטר משוכות | הארי הילמן   ארצות הברית ארצות הברית | 53.0 שניות | פרנק וולר   ארצות הברית ארצות הברית | 53.2 שניות | ג'ורג' פואייג'   ארצות הברית ארצות הברית | 56.8 שניות |
| ריצת 2590 מטר מכשולים | ג'יימס לייטבודי   ארצות הברית ארצות הברית | 7:39.6 דקות | ג'ון דיילי   בריטניה בריטניה | 7:40.6 דקות | ארתור ניוטון   ארצות הברית ארצות הברית | 7:45.6 דקות |
| ריצת 4 מייל קבוצתי | ארצות הברית ארצות הברית   ניו יורק   ארתור ניוטון 21:17.8 דקות (1)   ג'ורג' אנדרווד (5)  פול פילגרם (6)  הווארד ולנטיין (7)  דייוויד מונסון (8)  | 27 |  נבחרת מעורבת   שיקגו/צרפת   ג'יימס לייטבודי (2)   פרנק ורנר (3)  לייסי הרן (4)  אלבר קורה (9) צרפת  סידני האץ' (10) | 28 |  |  |
הזוכים במדליות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | מאיר פרינסטיין   ארצות הברית ארצות הברית | 7.34 מטר   שיא אולימפי | דניאל פרנק   ארצות הברית ארצות הברית | 6.89 מטר | רוברט סטנגלנד   ארצות הברית ארצות הברית | 6.88 מטר |
| קפיצה משולשת | מאיר פרינסטיין   ארצות הברית ארצות הברית | 14.35 מטר | פרד אנגלהרדט   ארצות הברית ארצות הברית | 13.90 מטר | רוברט סטנגלנד   ארצות הברית ארצות הברית | 13.36 מטר |
| קפיצה לגובה | סמואל ג'ונס   ארצות הברית ארצות הברית | 1.80 מטר | גארט סרוויס   ארצות הברית ארצות הברית | 1.77 מטר | פול וינשטיין    גרמניה | 1.77 מטר |
| קפיצה במוט | צ'ארלס דבורק   ארצות הברית ארצות הברית | 3.50 מטר   שיא אולימפי | לירוי סיימס   ארצות הברית ארצות הברית | 3.35 מטר | לואיס וילקינס   ארצות הברית ארצות הברית | 3.35 מטר |
| קפיצה לרוחק מהמקום | ריי יורי   ארצות הברית ארצות הברית | 3.47 מטר   שיא עולם | צ'ארלס קינג   ארצות הברית ארצות הברית | 3.27 מטר | ג'ון בילר   ארצות הברית ארצות הברית | 3.25 מטר |
| קפיצה משולשת מהמקום | ריי יורי   ארצות הברית ארצות הברית | 10.54 מטר | צ'ארלס קינג   ארצות הברית ארצות הברית | 10.16 מטר | ג'וזף סטדלר   ארצות הברית ארצות הברית | 9.60 מטר |
| קפיצה לגובה מהמקום | ריי יורי   ארצות הברית ארצות הברית | 1.60 מטר | ג'וזף סטדלר   ארצות הברית ארצות הברית | 1.44 מטר | לוסון רוברטסון   ארצות הברית ארצות הברית | 1.44 מטר |
| הדיפת כדור ברזל | ראלף רוז   ארצות הברית ארצות הברית | 14.81 מטר   שיא עולם | ווסלי קו   ארצות הברית ארצות הברית | 14.40 מטר | לורנס פויירבאך   ארצות הברית ארצות הברית | 13.37 מטר |
| זריקת דיסקוס | מרטין שרידן   ארצות הברית ארצות הברית | 39.28 מטר   שיא אולימפי   (Throw-off‏-38.97 מטר) | ראלף רוז   ארצות הברית ארצות הברית | 39.28 מטר   שיא אולימפי   (Throw-off‏-36.74 מטר) | ניקולאוס גאורגנטס    יוון | 37.68 מטר |
| יידוי פטיש | ג'ון פלנגן   ארצות הברית ארצות הברית | 51.23 מטר   שיא אולימפי | ג'ון דוויט   ארצות הברית ארצות הברית | 50.26 מטר | ראלף רוז   ארצות הברית ארצות הברית | 45.73 מטר |
| זריקת 56 פאונד | אטיין דמרטו   קנדה (1868-1921) קנדה | 10.46 מטר | ג'ון פלנגן   ארצות הברית ארצות הברית | 10.16 מטר | ג'יימס מיטשל   ארצות הברית ארצות הברית | 10.13 מטר |
| טריאתלון•   1-2 ביולי | מקס אמריך   ארצות הברית ארצות הברית | 35.7 | ג'ון גרייב   ארצות הברית ארצות הברית | 34.0 | ויליאם מרז   ארצות הברית ארצות הברית | 32.9 |
| קרב עשר   4 ביולי | טום קילי   בריטניה בריטניה | 6,036 נקודות | אדם גאן   ארצות הברית ארצות הברית | 5,907 נקודות | טרקסטן הייר   ארצות הברית ארצות הברית | 5,813 נקודות |
תחרות ה"טריאתלון" הייתה ייחודית לאירוע זה ולא נערכה כמוה באולימפיאדות הבאות. היא אינה טריאתלון המקובל כיום. לכאורה היא הייתה שילוב בין אתלטיקה להתעמלות, אך בפועל כללה קפיצה לרוחק, הדיפת כדור ברזל וריצת 100 מטר.
ביום מן הימים

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  1956 
 תאריך הופעה ראשונה:  מגזין Infinity Science Fiction גיליון אוגוסט 1956
 
ביום מן הימים (באנגלית: Someday) הוא סיפור מדע בדיוני קצר שנכתב בידי אייזיק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 תחת השם 'בבוא היום' בקובץ 'כתבי אייזיק אסימוב כרך 1'. הסיפור הוא חלק מסיפורי מולטיוואק.
עלילה

הסיפור מתרחש בעתיד בו המחשבים מהווים חלק מרכזי בחברה. בני אדם מפעילים את המחשבים, אבל המחשבים מבצעים את כל השאר. תכנות בינארי נלמד בבתי הספר, וקריאה וכתיבה נעשות מיושנות.
הסיפור הוא על שני נערים שמשדרגים מחשב ישן שנועד ליצור מעשיות עבור ילדים. הנערים מורידים ספר על מחשבים לזיכרון של המחשב הפייטן כדי להרחיב את אוצר המילים שלו, אבל הפייטן פשוט משלב מחשבים לתוך המעשיות הרגילות שלו.
הסיפור מסתיים לאחר שהנערים עוזבים בהתרגשות את החדר לאחר שהחליטו ללכת לספרייה כדי ללמוד כתיבה כאמצעי להעברת מסרים סודיים. כשהם עוזבים, אחד הנערים בועט בטעות במספר ומפעיל אותו.
לבד בחדר, המספר מתחיל לספר סיפור על מחשב עני בשם שסובל מהתעלמות והתעללות מהאנשים החורגים שלו, שדורשים ממנו כל הזמן ליצור מעשיות. הסיפור מסתיים במילים: "המחשב הקטן ידע שהמחשבים יגדלו ויהיו חכמים וחזקים יותר ויותר; וביום מן הימים- ביום מן הימים-".
| --- | --- |
בקרת זהויות :  MusicBrainz work: 3f50f2df-035c-4286-b5c2-b723e850a98d
ביום שאת תרצי בי

| --- | --- |
 סינגל בביצוע קרלוס גרדל
 מתוך האלבום Segundo romance
 יצא לאור:  1935 
 סוגה:  מוזיקת טנגו 
 שפה:  ספרדית 
 כתיבה:  אלפרדו לה פרה 
 לחן:  קרלוס גרדל 
 
El día que me quieras הוא שיר הארגנטינאי שחיבר אלפרדו לה פרה (Alfredo Le Pera) והלחין קרלוס גרדל. השיר התפרסם בביצועו של קרלוס גרדל.